জোসেফ এল. ম্যাংকাভিৎস
জোসেফ লিও ম্যাংকাভিৎস (ইংরেজি: Joseph Leo Mankiewicz, /ˈmæŋkəwɪts/; ১১ ফেব্রুয়ারি ১৯০৯ - ৫ ফেব্রুয়ারি ১৯৯৩) ছিলেন একজন মার্কিন চলচ্চিত্র পরিচালক, চিত্রনাট্যকার, ও প্রযোজক। তিনি আ লেটার টু থ্রি ওয়াইভস (১৯৪৯) ও অল অ্যাবাউট ইভ (১৯৫০) চলচ্চিত্রের জন্য দুবার শ্রেষ্ঠ পরিচালনা ও শ্রেষ্ঠ লেখনী বিভাগে চারটি অস্কার জয় করেন। তিনি ১৭ বছর প্যারামাউন্ট পিকচার্সে চিত্রনাট্যকার হিসেবে এবং মেট্রো-গোল্ডউইন-মেয়ারে প্রযোজনার কাজ করেন। টুয়েন্টিয়েথ সেঞ্চুরি ফক্সের হয়ে চলচ্চিত্র নির্মাণের সুযোগ পেলে তিনি ছয় বছরে ১১টি চলচ্চিত্র নির্মাণ করেন। তিনি আ লেটার টু থ্রি ওয়াইভস (১৯৪৯) ও অল অ্যাবাউট ইভ (১৯৫০) চলচ্চিত্র নির্মাণ করে তার কর্মজীবনের শিখরে পৌঁছান। দীর্ঘ চলচ্চিত্র জীবনে তিনি ৪৮টি চিত্রনাট্য রচনা করেন এবং তার প্রযোজিত ফক্সের দ্য ফিলাডেলফিয়া স্টোরি ১৯৪১ সালে শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে।